Serrapeptaza a Eliquis
Dobrý deň, liečim sa na vysoký krvný tlak, arytmiu a prekonala som ischemickú CMP. Chcela by som sa opýtať či by som  popri lieku na riedenie krvi Eliquis mohla užívať Serrapeptazu. 
Ďakujem za odpoveď.
Dobrý deň,
ďakujeme za Vašu otázku.
Vzhľadom na to, že produkt Serapeptáza sa nenachádza v databáze humánnych farmaceutických produktov v Slovenskej republike, nemožem sa vyjadriť k jeho účinkom, bezpečnosti a interakciám s inými liekmi. Enzýmová terapia však vo všeobecnosti môže zvyšovať riziko krvácania, preto súčasné užívanie enzýmov počas liečby liekom Eliquis je potrebné konzultovať s ošetrujúcim lekárom.
Prajem pekný zvyšok dňa.
S pozdravom
PharmDr. Veronika Kiabová